Een vas wat glo wapens vir taxi-geweld smous | Maroela Media
Die man is in hegtenis geneem nadat hy glo wapens by 'n taxi-staanplek verkoop het.
'n Man is in hegtenis geneem nadat hy en 'n makker betrap is waar hulle glo vuurwapens by die Wierdabrug-taxistaanplek in Centurion verkoop. Die ander persoon het in 'n silwergrys Ford Ranger gevlug. Die polisie is steeds op sy spoor.
Die taxistaanplek is naby Olievenhoutbosch waar vyf mense verlede Maandag doodgeskiet en nege ander in verskillende voorvalle gewond is.
Die Gautengse LUR vir gemeenskapsveiligheid, Faith Mazibuko, het na dié voorvalle beveel dat alles moontlik gedoen moet word om diegene verantwoordelik vir die geweld aan te keer en taxi‑geweld te stuit.
"Ek wil die polisie loof vir die inhegtenisneming van die verdagte wat [glo] vuurwapens aan taxi-bestuurders verkoop het en só taxi-geweld aangehelp het. As die Gautengse regering is ons bekommerd oor die veiligheid van diegene wat van openbare vervoer gebruik maak, veral tydens die feestyd wanneer mense dikwels reis," het Mazibuko gesê.
Sy het gesê wetstoepassers gaan veral saamwerk om te verseker taxistaanplekke, winkelsentrums, paaie en ander openbare plekke is veilig vir Gautengers én besoekers aan die provinsie.
Skokkend dat daar sulke mense onder ons is.
Mooi so sluit hulle vir jare toe waar kry hulle die wapens om te verkoop
Daar is nou elke dag berigte van slegte wit mense, moord, verkragting, bedrog, wapen handel, dwelm handel, mense handel ontvoering, ek skaam my vir my volk se agteruitgang